אצטדיון קאופמן נבנה במיוחד עבור בייסבול, בתקופה שבה נהגו לבנות אצטדיונים רבי-שימוש, שיוכלו לשנות את ייעודם בין ענפי הספורט השונים. יחד עם אצטדיון דודג'ר, שנבנה בשנת 1962, נחשב לאצטדיון חדיש. זהו האצטדיון היחיד בליגת ה-MLB שנקרא על שם אדם, ואחד מתשעה אצטדיונים שלא נקראים על שם תאגיד או חברה שנותנת חסות לאולם. לאצטדיון קאופמן קדמו רק חמישה אצטדיוני בייסבול גדולים ברחבי ארצות הברית, והוא אירח את משחקי האולסטאר של ליגת ה-MLB בשנים 1973 ו-2012, ואת סדרת הוורלד סיריס בשנים 1980, 1985, 2014 ו-2015, כאשר קבוצת הרויאלס היו אלופי הליגה האמריקאית. בין השנים 2007 ו-2009, עבר האצטדיון שיפוץ בעלות של 250 מיליון דולר, שכלל שדרוגים במתקני האוהדים ובניית היכל תהילה חדש של הרויאלס.
סוכנות רוברטו
בורנס
גארט קלארק בורנס (באנגלית: Garrett Clark Borns; נולד ב-7 בינואר 1992), הידוע בשם הבמה Børns , הוא זמר-יוצר ומוזיקאי אמריקאי.
ביוגרפיה.
בורנס נולד בעיירה במדינה מישיגן, ארצות הברית. כבר בגיל 10 הוא היה ידוע כפעלולן וקיבל תשלום על הופעות במסיבות. בגיל 13 הוא קיבל מלגת לימודים בקוג' לאמנויות.
עוד במהלך לימודי בית ספר בורנס הקים להקה. בשנת 2012 הוא היה גיטריסט ומתופף בלהקה והם ביצעו השירים הראשונים שלו. בשנת 2013 בורנס החליט לעזוב את ניו יורק ועבר ללוס אנג'לס. בשנת 2014 הוא הוציא את הסינגל הראשון שלו 10,000 Emerald Pools ב"אינטרסקופ רקורדס" וזמן קצר אחרי זה מיני אלבום Candy.
בשנת 2015 הוא הוציא סינגל Electric Love שזכה להצלחה גדולה. הוא דורג במצעדי פזמונים וקיבל הכרה כ"אלבום פלטינה". השיר שולב באלבום הראשון של בורנס Dopamine. האלבום דורג במקום השני בארצות הברית וקיבל דירוג "אלבום זהב" מאיגוד תעשיית ההקלטות האמריקאי. בשנת 2016 בורנס השתתף בסבב הופעות עולמי של להקת "הלומינירז".
בשנת 2017 הזמר הוציא סינגל "Faded Heart" ששולב במשחק מחשב "FIFA 18" ובסרט "קו הדממה". בשנת 2018 הוא השתתף סבב הופעות LA to the Moon Tour.
בשנת 2020 שוחרר אלבום השני Blue Madonna שהגיע למקום השלישי במצעד בארצות הברית. אלבום זה כלל שיר שבוצע ביחד עם לנה דל ריי שבהמשך שוחרר כסינגל.
בשנת 2020 בורנס היה שותף באלבום שהוצאה לזכר להקת טי רקס.
ג׳אגי ואסודב
נאור יחיא
נאור יחיא (נולד ב-18 ביולי 1989) נולד וגדל ביקנעם עלית,הוא דובר ויועץ תקשורת, המכהן כדובר נשיא מדינת ישראל, יצחק הרצוג מאז כניסתו לתפקיד ביולי 2021. קודם לכן, כיהן כדוברו הפוליטי של ראש הממשלה בנימין נתניהו.
ביוגרפיה.
בין השנים 2007–2017 שירת בצה״ל. החל את דרכו המקצועית בשנת 2009 בחטיבת דובר צה״ל, שם שירת במגוון תפקידים פיקודיים ומקצועיים בהם רכש ניסיון בתחום התקשורת והדוברות. בתפקידו האחרון בדובר צה״ל שימש כראש מדור טלוויזיה והפקות ולאחריו השתחרר מצה״ל בדרגת רב-סרן בתום עשר שנות שירות. קודם לכן שימש כראש מדור תקשורת מקומית ורדיו.
בשנת 2017, לאחר שחרורו מצה״ל, שימש כדובר שר הבינוי והשיכון ובהמשך כדובר שר העלייה והקליטה, יואב גלנט. בראשית 2019 ניהל את קמפיין הפריימריז של ח״כ גלנט ממפלגת ׳כולנו׳ למפלגת ׳הליכוד׳, בסיומו הגיע למקום 7 ברשימת ׳הליכוד׳ לכנסת.
במאי 2019, לאחר סבב בחירות א׳, מונה לדוברו הפוליטי של ראש הממשלה בנימין נתניהו וכדובר מפלגת הליכוד. תפקיד אותו מילא במהלך שלוש מערכות הבחירות ובתקופת משבר הקורונה. בתקופה זו עבד בצמוד לראש הממשלה נתניהו וניהל את מערך התקשורת בקמפיינים של מפלגת ׳הליכוד׳. כחלק מתפקידו היה אמון על הופעות השרים וחברי הכנסת של המפלגה בתקשורת, כתיבת המסרים והאסטרטגיה הדוברותית של נתניהו ומפלגת ׳הליכוד׳.
בחודש יוני 2021, עם בחירתו של יצחק הרצוג לנשיא המדינה, מונה לדובר נשיא המדינה וראש מערך התקשורת והדוברות של בית הנשיא. עם מינויו התעוררה סערה ציבורית ותקשורתית ונמתחה ביקורת על המינוי מצד גורמים שונים. עמותת "חוזה חדש" (קריים מיניסטר) ארגנה הפגנות מול ביתו של יצחק הרצוג בדרישה לעצור את המינוי ואף עתרה לבג"ץ במטרה לעכב את המינוי עד שתתקיים בדיקה שתבחן האם הוא עומד בקריטריונים. טענת העמותה הייתה כי בתפקידו כדובר ראש הממשלה ודובר הליכוד "היה הנ"ל אחראי לחלק מהקמפיינים המסיתים והארסיים ביותר שיצאו מצדו של ראש הממשלה היוצא נתניהו ותנועת הליכוד כנגד מתנגדיו הפוליטיים ותרם תרומה משמעותית לשיח הרעיל והאלים שהתנהל בישראל בשנתיים האחרונות". העתירה נדחתה על הסף ויחיא נכנס לתפקידו.
השכלה וחיים אישיים.
בעל תואר ראשון מאוניברסיטת בר-אילן במדעי המדינה. מתגורר בגבעתיים.
המופע של פטריק סטאר
גביע נסיך אסטוריאס
גביע נסיכת אסטוריאס בכדורסל (בספרדית: Copa Princesa de Asturias de Baloncesto) הוא תחרות גביע לאומית ברמה 2 שנתית עבור קבוצות כדורסל מקצועניות ספרדיות, המאורגנת על ידי הליגה המקצוענית השנייה בפירמידת הכדורסל הספרדית, ה-LEB Oro. הוא שוחק לראשונה ב-1987.
מאז 2009, בתום המחצית הראשונה של העונה, מעפילות שתי הקבוצות המובילות מה-LEB Oro לטורניר. הגמר נערך באולם של מוליכת הטבלה.
בשנת 2015, הגביע שינה את שמו מגביע נסיך אסטוריאס ("Copa Príncipe de Asturias") לגביע נסיכת אסטוריאס, כאשר ליאונור דה בורבון הפכה לנסיכת אסטוריאס.
ליגת ה-LEB
גביע נסיכת אסטוריאס
גביע הנסיכה
פוטר
ואיאדוליד (כדורסל)
מועדון הכדורסל העירוני של ואיאדוליד (בספרדית: Club Baloncesto Ciudad de Valladolid, בקיצור CBC Valladolid), הידוע גם בשם ריאל ואיאדוליד כדורסל (Real Valladolid Baloncesto), הוא מועדון כדורסל ספרדי מוואיאדוליד, קסטיליה ולאון, המשחק בליגת ה-LEB, ליגת הכדורסל השנייה בפירמידת הליגות הספרדית.
היסטוריה.
ואיאדוליד נוסדה ביוני 2015 על ידי שחקן העבר האמריקאי-ספרדי מייק הנסן במטרה להחליף את המועדון הראשי של העיר, שפורק בסוף עונת 2014/15.
בעונתה הראשונה, ב-LEB Plata (הליגה השלישית), ירדה הקבוצה ליגה לאחר שסיימה את הליגה עם תשעה ניצחונות בלבד ב-26 משחקים. עם זאת, המועדון נשאר בליגה בשל מקומות פנויים.
בעונה הבאה ואיאדוליד עלתה ל-LEB Oro כשניצחה את לוסנטום, מורון וזורנוצה בפלייאוף.
בשנת 2020, כאשר הקבוצה הוליכה את הליגה השנייה, העונה הופסקה עקב מגפת הקורונה והמועדון קיבל את העלייה לליגת העל, אך לא עמד בדרישות להצטרפות לליגה ונשאר בליגת המשנה.
ב-28 ביולי 2020, ואיאדוליד סיכמה על שיתוף פעולה עם מועדון הכדורגל של ההתאחדות המקומית ריאל ויאדוליד והחלה להשתמש בשמם, בצבעים ובסמל שלהם.
ריאל ואיאדוליד (כדורסל)
יו ספיר
יוזף אדוארד אדולף ספיר (בהולנדית: Joseph Eduard Adolf Spier; 26 ביוני 1900 - 21 במאי 1978) היה אמן ומאייר הולנדי פופולרי.
ביוגרפיה.
יו ספיר נולד בזוטפן, הולנד. מ-1924 עד 1939 עבד בעיתון "דה טלגרף" (De Telegraaf), שם יצר איורים הומוריסטיים וקריקטורות על חיי היומיום. הוא גם עבד כאמן סקיצות באולמות בתי משפט וכיוצר קריקטורות ביקורת תיאטרון. במהלך מלחמת העולם השנייה הפכו יצירותיו לפוליטיות יותר והוא נעצר בגלל תיאור סאטירי של היטלר. הוא נשלח למחנה וסטרבורק ולאחר מכן לווילה בוצ'ינה (Villa Bouchina) עם אשתו ושלושת ילדיו, אחד מהם פטר ספיר (Peter Spier) , לימים קריקטוריסט ידוע בזכות עצמו. במשך חודשים ספורים במהלך 1943 הם היו מוגנים מגירוש למחנות ריכוז גרמניים, ככל הנראה בשל השפעתו של מנהיג התנועה הנאצית ההולנדית (National Socialistische Beweging) הפרו-גרמנית, אנטון אדריאן מוסרט. ב-21 באפריל 1943 הועבר ספיר לגטו טרזין, שם הוחזק עם משפחתו עד תום המלחמה. בטרזין סייע ספיר בהפקת הסרט "טרזיינשטט""."
הגירה ומוות.
יו ספיר עבר לארצות הברית ב-1951 עם משפחתו והמשיך לעבוד עד סוף ימיו. ספיר מת בסנטה פה, ניו מקסיקו, ב-21 במאי 1978.
משפחה.
יו ספיר היה נשוי לאלברטין סופי "טינקה" ואן ראלטה (van Raalte) ונולדו להם שלושה ילדים - פטר ספיר, תומאס ספיר (DDS) וסלין ספיר. פטר ספיר היה מאייר ידוע של ספרי ילדים.
פרנטישק קראוס
פרנטישק ר' קראוס (בצ'כית: František R. Kraus; בשמו העברי: גדעון בן יצחק קראוס; 14 באוקטובר 1903, פראג - 19 במאי 1967, פראג) היה סופר, עיתונאי ועורך יהודי אנטי-פשיסטי צ'כוסלובקי, חבר המחתרת הצ'כית, ספורטאי וניצול שואה צ'כי.
הוא כתב לעיתונים Prager Tagblatt, Freie Presse וכן לעיתונים אחרים, והיה עורך ברדיו הצ'כוסלובקי, מייסד מחלקת השידורים בגלים קצרים ברדיו זה ונואם במדור חדשות החוץ בצ'כית, גרמנית, צרפתית ואנגלית.
ביצירתו הספרותית עסק בהגות בנושא השואה בצ'כוסלובקיה, וכן בנושאים כמו קיום אנושי, כבוד, צדק, אשמה ותקווה. הנושא המרכזי בסיפוריו הקצרים הוא עולם ציורי של דמויות מפראג הישנה.
בתקופת המשטר הקומוניסטי בצ'כוסלובקיה הועמד לדין עקב רדיפה פוליטית, ורוב עבודתו צונזרה ונאסרה. אחד מתלמידיו, ארנושט לוסטיג, ראה בו אחד מהסופרים הצ'כיים המודרניים החשובים ביותר, השווה אותו לסופרים כמו ג'ק לונדון, אגון קיש ופרימו לוי ולימד את מורשתו באוניברסיטאות בארצות הברית. קראוס לא מוכר יחסית בצ'כיה, מכיוון שרוב ספריו לא פורסמו.
ילדות ונעורים.